„ Hann er aðeins farinn að blása hjá okkur , “ má heyra stýrimann á varðskipinu Þór segja við félaga sinn á myndskeiði Landhelgisgæslunnar sem tekið var út af Dýrafirði snemma í morgun . „ Hann er aðeins farinn að blása hjá okkur , “ má heyra stýrimann á varðskipinu Þór segja við félaga sinn á myndskeiði Landhelgisgæslunnar sem tekið var út af Dýrafirði snemma í morgun . Eins og sjá má var þá farið að hvessa hressilega á Vestfjarðamiðum og gekk sjórinn yfir varðskipið . Varðskipið Þór er til taks í Ísafjarðardjúpi ef á þarf að halda en skipið hefur sinnt eftirliti á hafsvæðinu umhverfis landið undanfarna daga . Samkvæmt upplýsingum frá Landhelgisgæslunni eru þyrlur gæslunnar sömuleiðis til taks í Reykjavík .